CELEX: 62016CN0320
Language: mt
Date: 2016-06-06 00:00:00
Title: Kawża C-320/16: Talba għal deċiżjoni preliminari mressqa mit-Tribunal de grande instance de Lille (Franza) fis-6 ta’ Ġunju 2016 – proċeduri kriminali kontra Uber France SAS

16.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 296/22
            
         Talba għal deċiżjoni preliminari mressqa mit-Tribunal de grande instance de Lille (Franza) fis-6 ta’ Ġunju 2016 – proċeduri kriminali kontra Uber France SAS
   (Kawża C-320/16)
   (2016/C 296/29)
   Lingwa tal-kawża: il-Franċiż
   
      Qorti tar-rinviju
   
   Tribunal de grande instance de Lille
   
      Parti fil-kawża prinċipali
   
   Uber France SAS
   
      Domanda preliminari
   
   L-Artikolu L. 3124-13 tal-Code des transports (kodiċi tat-trasport), li jirriżulta mil-Liġi Nru 2014-1104 tal-1 ta’ Ottubru 2014 dwar it-taxis u l-vetturi ta’ trasport b’xufier, jikkostitwixxi regola teknika ġdida, mhux impliċita, dwar wieħed jew iktar mis-servizzi tas-soċjetà tal-informazzjoni fis-sens tad-Direttiva 98/34/KE tat-22 ta’ Ġunju 1998 (1), b’tali mod li dan it-test kellu jiġi nnotifikat minn qabel lill-Kummissjoni Ewropea skont l-Artikolu 8 ta’ din id-direttiva; jew dan l-artikolu jaqa’ fil-kamp ta’ applikazzjoni tad-Direttiva 2006/123/KE, tat-12 ta’ Diċembru 2006, dwar is-servizzi (2), li fl-Artikolu 2[(2)](d) tagħha teskludi t-trasport?
   Fil-każ ta’ risposta fl-affermattiv għall-ewwel parti tad-domanda, il-ksur tal-obbligu ta’ notifika previst fl-Artikolu 8 tad-direttiva jimplika li l-Artikolu L. 3124-13 tal-kodiċi tat-trasport ma jistax jiġi invokat kontra individwi?
   
      (1)  Direttiva 98/34/KE tal-Parlament Ewropew u tal-Kunsill, tat-22 ta’ Ġunju 1998, li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi (ĠU Edizzjoni Speċjali bil-Malti, Kapitolu 13, Vol. 20, p. 337).
   
      (2)  Direttiva 2006/123/KE tal-Parlament Ewropew u tal-Kunsill, tat-12 ta’ Diċembru 2006, dwar is-servizzi fis-suq intern (ĠU L 376, p. 36).